Сосналы СулътIан и щапхъэ
Мэлыжьыхьым и 23-м, Сосналы СулътIан къыщалъхуа махуэм ирихьэлIэу, адыгэ дзэпщ цIэрыIуэр щыпсэуа, Налшык Коммунархэм я уэрамым къатищу щызэтет унэм и гупэ блыным фэеплъ пхъэбгъу кIэраIулIащ.
Налшык къалэм и Iэтащхьэ Къуэдзокъуэ Мухьэмэд
Нанбэ Зэкъэнбей
Щэныбэ Юрэ
Сосналы Любовь
«Мы унэм щыпсэуащ СССР-м щIыхь зиIэ и кхъухьлъатэзехуэ, Абхъазым 1992 — 1993 гъэхэм щекIуэкIа зауэм и лIыхъужь, Абхъаз Республикэм зыхъумэжыныгъэнымкIэ и министр Сосналы СулътIан», — тетхащ фэеплъ пхъэбгъум.
«Сосналыр Абхъаз щIыналъэм щыпсэуху, зэи Iэмал хуэдгъуэтакъым къыщалъхуа махуэр зыгуэру дигъэгъэлъэпIэну е езым а махуэм лейуэ и цIэ къитIуэну»,- закъыхуигъэзащ кърихьэлIахэм Абхъаз Республикэм и Президентым и чэнджэщэгъу, Абхъазым м ЛIыхъужь Нанбэ Зэкъэнбей.
Дызэрыт зэманми адыгэ нэсу узэрыщытыфынум и щапхъэ дзэпщ щыпкъэр цIэрыIуэм и мызакъуэу, зыцIыхуахэм фIыуэ зэралъэгъуам шэч хэлъкъым. Фэеплъ пхъэбгъур зэрыкIэралъхьэр я щхьэусыгъуэу Iуэхум кърихьэлIахэм къаIуэтэжхэр а псоми щыхьэт техъуэрт.
ЗэIущIэм хэтащ дзэпщым и благъэхэр, Iыхьлыхэр, жылагъуэ лэжьакIуэхэр, зауэ губгъуэм къыдита и ныбжьэгъухэр, фIыкIэ зигу къинэжа цIыхухэр.
Чэрим Марианнэ.
